In seker een van die onmagtigste tye van die Afrikanervolk se bestaan, sou dit roekeloos wees om nie indringend na die oorsprong van die onmag te gaan soek nie.
Dan antwoord God ons uit Sy Woord vanuit Deuteronomium 28 en waarsku dat as ons Sy gebooie nie gehoorsaam nie, die Vreemdeling wat by ons is hoër en hoër oor ons sal opklim en ons sal laer en laer afsak. Hy sal die kop word en ons die stert!
God gee egter ook die oplossing in Sy Woord in dieselfde gedeelte van Deuteronomium waaruit ons die oorsaak vir ons ellende aangehoor het. Dat as ons goed luister om al Sy gebooie sorgvuldig na te kom wat Hy ons beveel het, dat Hy ons dan die hoogste sal stel bo al die nasies van die aarde. Wat die vreemdeling aan betref sal ons die kop wees en hy die stert. Is dit nie waar ons was voor die moord op dr. Verwoerd nie, voorsitter?
Die Afrikaner sal nie vry word deur interne en onderlinge getwis nie, voorsitter! Daarom begin ons skoon met die oog op die belange van die Afrikaner.